ตราสารหนี้เอเชีย อีกทางเลือกที่น่าลงทุน กับกองทุนเปิด เค ฟิกซ์เดท เอเชียน บอนด์ 2022A
ภาพรวมเศรษฐกิจทั่วโลกที่มีแนวโน้มชะลอตัวลง จากภาวะสงครามทางการค้าระหว่างสหรัฐฯ และจีน ซึ่งยังไม่มีแนวโน้มจะได้ข้อยุติในเร็วๆ นี้
15 ต.ค. 2562

ภาพรวมเศรษฐกิจทั่วโลกที่มีแนวโน้มชะลอตัวลง จากภาวะสงครามทางการค้าระหว่างสหรัฐฯ และจีน ซึ่งยังไม่มีแนวโน้มจะได้ข้อยุติในเร็วๆ นี้ ส่งผลให้ธนาคารกลางในหลายประเทศเริ่มปรับลดอัตราดอกเบี้ยนโยบายเพื่อกระตุ้นเศรษฐกิจ ดังนั้น การกระจายความเสี่ยงในการลงทุนท่ามกลางภาวะตลาดที่ไม่แน่นอน จะช่วยลดความผันผวนของพอร์ตการลงทุนได้
บลจ.กสิกรไทย ได้ออกกองทุนเปิดเค ฟิกซ์เดท เอเชียน บอนด์ 2022A (KAB22A) โดยกระจายการลงทุนในตราสารหนี้หลากหลายประเทศเพื่อกระจายความเสี่ยง และเพิ่มโอกาสรับผลตอบแทนมากกว่าเงินฝาก และมีการจ่ายผลตอบแทนสม่ำเสมอ ที่สำคัญไม่เสียภาษีตราสารหนี้ 15% เริ่มต้นลงทุนเพียง 500 บาท เปิดเสนอขาย (IPO) 16 - 22 ตุลาคม 2562
กองทุน KAB22A จะลงทุนในกองทุนต่างประเทศเพียงกองทุนเดียว (Feeder Fund) มีนโยบายลงทุนในตราสารหนี้ทั่วโลก โดยเน้นลงทุนในเอเชียไม่น้อยกว่า 70% และนอกเอเชียไม่เกิน 30% โดยแบ่งเป็นตราสารหนี้ที่มีอันดับความน่าเชื่อถือ Investment Grade  อย่างน้อย 70%  ซึ่ง Credit rating เฉลี่ยจะอยู่ที่ BBB- หรือสูงกว่า และลงทุนตราสารหนี้ที่มีอันดับความน่าเชื่อถือต่ำกว่าที่สามารถลงทุนได้ (Non – Investment Grade) ไม่เกิน 30% 
ทั้งนี้กองทุนมุ่งหวังให้ผลประกอบการเคลื่อนไหวตามกองทุนหลัก Invesco Asian Bond Fixed Maturity Fund 2022 , Class A(USD)-MD1 บริหารโดยบริษัท Invesco Hong Kong Limited  ซึ่งมีประสบการณ์กว่า 25 ปี และมีมูลค่าทรัพย์สินภายใต้การบริหาร (AUM) ทั้งหมดประมาณ 1.2 ล้านล้านดอลลาร์สหรัฐ  โดยมี AUM ในส่วน Fixed-income ประมาณ 3.7 แสนล้านดอลลาร์สหรัฐ
จากอัตราผลตอบแทนพันธบัตรรัฐบาลสหรัฐฯอายุ 10 ปี ปรับตัวลงอย่างต่อเนื่อง จาก 3.2% (สูงสุดตั้งแต่ปี 2011) สู่ระดับ 1.55% รวมถึงการคาดการณ์การลดดอกเบี้ยในอนาคต ทำให้การลงทุนในกองทุน KAB22A  มีโอกาสสร้างผลตอบแทนได้สูงกว่าการฝากเงิน








นอกจากนี้ Term Fund ทั่วไปที่เสนอขายอยู่กระจายลงทุนน้อยกว่า 10 ตราสาร แต่ Fixed Maturity Portfolio (FMP) มีการกระจายลงทุนมากกว่า 50-120 ตราสาร ซึ่งจะช่วยลดความเสี่ยงจากการผิดนัดชำระหนี้และความเสี่ยงจากการปรับลดอันดับความน่าเชื่อถือ เนื่องจากมีการกระจายความเสี่ยงในแง่ของประเทศ กลุ่มอุตสาหกรรม และ  Credit rating  รวมทั้งไม่เสียภาษีตราสารหนี้ที่มีการจัดเก็บตั้งแต่ 20 ส.ค. 2562 อีกด้วย เนื่องจากเป็นกองทุนประเภท Feeder Fund ที่ลงทุนผ่านกองทุนหลักต่างประเทศ
สำหรับความเสี่ยงในการลงทุนของกองทุน  KAB22A อยู่ในระดับ 5 เนื่องจากมีการลงทุนใน Non-Investment Grade ประมาณ 30%  ซึ่งกองทุนป้องกันความเสี่ยงจากอัตราแลกเปลี่ยนตามดุลยพินิจของผู้จัดการกองทุน
นับเป็นกองทุนที่เหมาะกับผู้ลงทุนที่ต้องการรับผลตอบแทนและสามารถรับความเสี่ยงจากการลงทุนตราสารหนี้ในภูมิภาคเอเชีย คาดหวังผลตอบแทนที่สูงกว่าเงินฝาก และยอมรับผลตอบแทนที่อาจต่ำกว่าหุ้นได้  ยอมรับและเข้าใจว่าอาจจะขาดทุนและสูญเสียเงินต้น หากผู้ออกตราสารหรือเงินฝากที่กองทุนลงทุน ไม่สามารถชำระเงินต้นและดอกเบี้ยคืนได้ และผู้ที่ต้องการลงทุนในระยะปานกลาง (ประมาณ 2 ปี 6 เดือน) โดยกองทุนนี้จะเปิดขาย 16 - 22 ตุลาคมนี้
สำหรับผู้ที่สนใจลงทุนในกองทุน KAB22A เริ่มต้นลงทุนเพียง 500 บาท ผ่านแอป K-My Funds, K PLUS หรือที่ธนาคารกสิกรไทยทุกสาขา สอบถามเพิ่มเติมได้ที่ KAsset Contact Center 02-6733888  หรือคลิก https://bit.ly/2ICTs7t 
 
คำเตือน
*ผู้ลงทุนไม่สามารถขายคืนหน่วยลงทุนนี้ในช่วงเวลา 2 ปี 6 เดือนได้ ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจำนวนมาก
- ผู้ลงทุนโปรดทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน
- การลงทุนในตราสารหนี้ต่างประเทศอาจมีความผันผวนตามสภาวะตลาดและค่าเงิน
#KAsset #KAB22A #คำตอบที่ใช่ของการลงทุน